
62 DR.30.10.2013 

 

Tuan Yang di-Pertua: Yang Berhormat, Yang Berhormat. Dahulu saya pernah 
pergi konvensyen di Geneva. Setiap kami diberi lima minit. Material yang saya ada dua jam 
tidak boleh siap. 

Tuan Shahbudin bin Yahaya [Tasek Gelugor]: Okey, Tuan Yang di-Pertua. 

Okey, terima kasih ya.  

Tuan Yang di-Pertua: Terpaksa juga saya berucap dalam lima minit. Sila, sedikit 

sahaja.  

Tuan Shahbudin bin Yahaya [Tasek Gelugor]: Okey. 

Tuan Yang di-Pertua: Ini kerana yang sebelah ini pun akan minta sedikit juga 

sahaja. Bila sedikit, sedikit, sedikit. Tiga hari pun tidak siap.  

■1630 

Tuan Shabudin bin Yahaya [Tasek Gelugor]: Saya hendak mencadangkan 

begini sahaja Tuan Yang di-Pertua, supaya kerajaan menambah lagi jenis-jenis barangan 
yang dikecualikan GST terutama sekali keperluan-keperluan kesihatan seperti pampers dan 
apa-apa peralatan lain yang menjadi keperluan harian.  

Jadi setakat itu Yang Berhormat Tuan Yang di-Pertua, sebagai menghormati 
keputusan kita. Saya mengambil pendirian menyokong pembentangan Bajet 2014 oleh 
Yang Berhormat Perdana Menteri. Terima kasih. 

Tuan Yang di-Pertua: Terima kasih. Yang Berhormat Bukit Katil. 

 

4.30 ptg. 

 Tuan Shamsul Iskandar @ Yusre bin Mohd. Akin [Bukit Katil]: Bismillahi 
Rahmani Rahim. Assalamualaikum warahmatullahi wabarakatuh, salam sejahtera.  

Terima kasih Tuan Yang di-Pertua, Ahli-ahli Yang Berhormat sekalian. Saya ingin 
mulakan perbahasan ini dengan mengungkapkan Confucius atau K’ung-fu-tzu dalam 
bahasa Inggeris, “He who do not economist will have to organize” dengan izin. Saya yakin 
Ahli-ahli Yang Berhormat faham maksud ingatan yang telah diberikan. Saya ingin 
mengambil kesempatan di sini untuk bersetuju dan berkongsi pendapatan dengan Yang 
Berhormat Ketua Pembangkang, tadi Yang Berhormat Gombak, yang menyatakan bahawa 
belanjawan ini adalah belanjawan untuk mereka yang kaya dan yang miskin itu papa 
kedana.   

 Pada saya belanjawan ini saya panggil sebagai belanjawan ”Haji Bakhil”. Ramai 
yang kenal tentang watak ”Haji Bakhil” ini dan kita semua tahu bagaimana Seniman Agung 
Tan Sri P. Ramlee mengungkapkan dengan begitu baik dalam filem Labu Labi. Dalam filem 
itu ”Haji Bakhil”- ini orangnya kaya malah kedekut pula, simpan duit dan Labu, Labi itu 
dibiarkan hidup susah sampaikan peluang sekali skala untuk makan ayam pun dikenakan 
hukuman potong gaji. Cuma Tuan Haji Bakhil ini kalah dengan Cikgu Murni sahaja. Cikgu 
Murni minta, semua dapat. Yang Berhormat-Yang Berhormat yang dikasihi sekalian, 
begitulah sedikit sebanyak nasib hidup rakyat di Malaysia. Negara kita kaya tetapi seakan 
hanya berhak dinikmati oleh segelintir.  Oleh sebab itu saya fikir jika ada ruang sedikit untuk 
menikmati hidup yang lebih baik, ia seperti disusahkan.   

Saya ingin mula dengan memberikan pandangan bahawa dalam hal berkaitan 
dengan corak perbelanjaan negara. Sesuatu perlu dilakukan untuk memastikan agar 
belanjawan untuk pembangunan ini kita lihat begitu sedikit dan sebenarnya ini tidak baik 
untuk masa depan negara. Kita lihat Perbelanjaan Mengurus misalnya mencecah 82.4% 
jadi 80% mengurus, 20% untuk pembangunan. Ini satu perkara yang perlu diberikan 
perhatian. Saya fikir tidak salah untuk saya menegaskan bahawa sekiranya kita teliti secara 
terperinci daripada belanjawan mengurus tersebut. Sebanyak 30% belanja untuk mengurus 
ini diberikan kepada gaji kakitangan awam ataupun kakitangan kerajaan. Saya ingin 
mengajak Dewan untuk melihat nisbah kakitangan awam dan juga rakyat iaitu sekitar satu 
kakitangan awam dan rakyat itu 20 orang.   



Tuan Yang di-Pertua: Yang Berhormat, Yang Berhormat. Dahulu saya pernah pergi konvensyen di Geneva. Setiap kami diberi lima minit. Material yang saya ada dua jam tidak boleh siap. Tuan Shahbudin bin Yahaya [Tasek Gelugor]: Okey, Tuan Yang di-Pertua. Okey, terima kasih ya. Tuan Yang di-Pertua: Terpaksa juga saya berucap dalam lima minit. Sila, sedikit sahaja. Tuan Shahbudin bin Yahaya [Tasek Gelugor]: Okey. Tuan Yang di-Pertua: Ini kerana yang sebelah ini pun akan minta sedikit juga sahaja. Bila sedikit, sedikit, sedikit. Tiga hari pun tidak siap. #1630 Tuan Shabudin bin Yahaya [Tasek Gelugor]: Saya hendak mencadangkan begini sahaja Tuan Yang di-Pertua, supaya kerajaan menambah lagi jenis-jenis barangan yang dikecualikan GST terutama sekali keperluan-keperluan kesihatan seperti pampers dan apa-apa peralatan lain yang menjadi keperluan harian. Jadi setakat itu Yang Berhormat Tuan Yang di-Pertua, sebagai menghormati keputusan kita. Saya mengambil pendirian menyokong pembentangan Bajet 2014 oleh Yang Berhormat Perdana Menteri. Terima kasih. Tuan Yang di-Pertua: Terima kasih. Yang Berhormat Bukit Katil. 4.30 ptg. Tuan Shamsul Iskandar @ Yusre bin Mohd. Akin [Bukit Katil]: Bismillahi Rahmani Rahim. Assalamualaikum warahmatullahi wabarakatuh, salam sejahtera. Terima kasih Tuan Yang di-Pertua, Ahli-ahli Yang Berhormat sekalian. Saya ingin mulakan perbahasan ini dengan mengungkapkan Confucius atau K'ung-fu-tzu dalam bahasa Inggeris, "He who do not economist will have to organize" dengan izin. Saya yakin Ahli-ahli Yang Berhormat faham maksud ingatan yang telah diberikan. Saya ingin mengambil kesempatan di sini untuk bersetuju dan berkongsi pendapatan dengan Yang Berhormat Ketua Pembangkang, tadi Yang Berhormat Gombak, yang menyatakan bahawa belanjawan ini adalah belanjawan untuk mereka yang kaya dan yang miskin itu papa kedana. Pada saya belanjawan ini saya panggil sebagai belanjawan "Haji Bakhil". Ramai yang kenal tentang watak "Haji Bakhil" ini dan kita semua tahu bagaimana Seniman Agung Tan Sri P. Ramlee mengungkapkan dengan begitu baik dalam filem Labu Labi. Dalam filem itu "Haji Bakhil"- ini orangnya kaya malah kedekut pula, simpan duit dan Labu, Labi itu dibiarkan hidup susah sampaikan peluang sekali skala untuk makan ayam pun dikenakan hukuman potong gaji. Cuma Tuan Haji Bakhil ini kalah dengan Cikgu Murni sahaja. Cikgu Murni minta, semua dapat. Yang Berhormat-Yang Berhormat yang dikasihi sekalian, begitulah sedikit sebanyak nasib hidup rakyat di Malaysia. Negara kita kaya tetapi seakan hanya berhak dinikmati oleh segelintir. Oleh sebab itu saya fikir jika ada ruang sedikit untuk menikmati hidup yang lebih baik, ia seperti disusahkan. Saya ingin mula dengan memberikan pandangan bahawa dalam hal berkaitan dengan corak perbelanjaan negara. Sesuatu perlu dilakukan untuk memastikan agar belanjawan untuk pembangunan ini kita lihat begitu sedikit dan sebenarnya ini tidak baik untuk masa depan negara. Kita lihat Perbelanjaan Mengurus misalnya mencecah 82.4% jadi 80% mengurus, 20% untuk pembangunan. Ini satu perkara yang perlu diberikan perhatian. Saya fikir tidak salah untuk saya menegaskan bahawa sekiranya kita teliti secara terperinci daripada belanjawan mengurus tersebut. Sebanyak 30% belanja untuk mengurus ini diberikan kepada gaji kakitangan awam ataupun kakitangan kerajaan. Saya ingin mengajak Dewan untuk melihat nisbah kakitangan awam dan juga rakyat iaitu sekitar satu kakitangan awam dan rakyat itu 20 orang.